text: At byggja eini nýggj hús er sera spennandi, tí har fara tú og tíni at liva saman næstu nógvu árini. Avgerðirnar eru nógvar, og hitakeldan er kanska ikki tað fyrsta, tú hugsar um, men í grundini er hetta eitt tað týdningarmesta, um tú vilt tryggja tær, at tit fara at trívast har í nógv ár framyvir. Ein jarðhitapumpa ella luft til vatn-hitapumpa er ein umhvørvisvinarlig hitaloysn, sum tryggjar hita og – við einum ventilatiónsanleggi – góða inniluft alt árið. Og tað besta – tú sleppur undan at stúra fyri dýrum orkurokningum.
text: #000000
text: Tá tú byggir nýtt, kanst tú velja púra frítt, hvørja hitaloysn tú fært tær. Men vilt tú raðfesta burðardygd og lægri útreiðslur, so eru jarðhitapumpur og luft til vatn-hitapumpur nógv bestu loysnirnar, tí hesar eru á einum haldgóðum støði bæði fíggjarliga og umhvørvisliga.
text: #000001
text: "Tilfeingið" er beint uttan fyri hurðina og gevur tær hita og heitt vatn alt árið. Harafturat kann ein hitapumpa bøta um inniluftina í væl bjálvaðum húsum, í og við at tú hevur ventilatión. Okkara hitapumpuloysn hevur nýggjastu tøknina, sum gevur tær eina samlaða stýring, sum merkir, at tú altíð kanst tillaga hitaloysnina eftir tørvi.
text: #000002
text: At hita eini væl bjálvað hús er í dag ikki nøkur avbjóðing. Men á sumri kunnu húsini gerast ov heit, og tá ger hitapumpan stóran mun. Tí óansæð um tú velur eina jarðhitaloysn ella eina luft til vatn-loysn, so kanst tú køla húsini niður. Passiv køling er ein einfaldur, búskaparvinarligur og munagóður máti at fáa ein javnan hita uttan mun til árstíðina.
text: #000003
text: Tað skal vera lætt og brúkaravinarligt at skrúva upp fyri vælveruni og niður fyri útreiðslunum. Tí hava vit savnað alt í eini stýringarskipan, sum ger, at tú fært betri ávirkan á húsini við nógv færri tólum. Hetta er ein innovativ og brúkaravinarlig loysn, sum ger, at tú kanst stýra hitanum, heitum vatni, køling og inniluftini.
text: #000004
text: At byggja eini nýggj hús er ein spennandi tilgongd. Hitapumpur eru umhvørvisvinarligar, orkusparandi og geva støðugan hita. Velur tú so eisini okkara ventilatiónsskipan, fært tú harumframt nógv betri inniumhvørvi. Trýst á knøttarnar niðanfyri og les nærri um ymisku sløgini av hitapumpum umframt møguleikar innan HVS, so tú veitst, hvat hóskar seg best til nýggju húsini.
text: #000005
text: Kundi tú hugsað tær betri yvirlit og eitt sindur av fakligheit? Um tú ætlar at skifta oljufýringina út ella skifta til hitapumpu ella supplera við øðrum orkukeldum, so kom og práta við okkum um tað. Tað er óbindandi og ókeypis, sjálvandi, og so fært tú eina góða mynd av, hvat loysir seg best. Set teg í samband við ein av okkum.
text: #000007
text: Hitapumputænastan(+298) 350 390Hitapumputænastan svarar allar yrkadagar frá kl. 8–22 og í vikuskiftinum frá kl. 10–22.
text: #000008